**รายงานสรุปการขับเคลื่อนและเร่งรัดการดำเนินงานตามนโยบายรัฐบาล**

**(รอบ 12 กันยายน – 31 ธันวาคม 2557)**

หน่วยงาน **กระทรวงแรงงาน**

| **นโยบายรัฐบาล** | **เรื่อง/ประเด็น/****มติ/ข้อสั่งการ** | **ผลการดำเนินงาน** | **ปัญหา/ข้อขัดข้อง** | **ข้อเสนอแนะ** | **ผลการเบิกจ่ายงบประมาณ (ถ้ามี)** |
| --- | --- | --- | --- | --- | --- |
| **นโยบาย 1** การปกป้องและเชิดชูสถาบันพระมหากษัตริย์ |  |  1. จัดฝึกอบรมฝีมือแรงงานตามโครงการอันเนื่องมาจากพระราชดำริโดยประยุกต์เข้ากับภูมิปัญญาท้องถิ่นของแต่ละพื้นที่และฝึกอาชีพแรงงานกลุ่มเฉพาะ เช่น ทหารก่อนปลดประจำการ ผู้ผ่านการบำบัดยาเสพติด และ ผู้ต้องขังก่อนพ้นโทษ เป็นต้น เพื่อเข้าสู่ระบบการจ้างงาน จำนวน 2,902 คน 2. จัดมหกรรมสร้างงาน สร้างอาชีพ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 5 ธันวาคม 2557 มีผู้เข้าร่วมกิจกรรม จำนวน 4,020 คน 3. จัดทำโครงการลงนามถวายพระพรออนไลน์ เพื่อเป็นการเฉลิมพระเกียรติพระบาทสมเด็จพระเจ้าอยู่หัว มีประชาชนและข้าราชการร่วมลงนามถวายพระพรรวมทั้งสิ้น 170,594 ครั้ง |  |  |  |
| **นโยบาย 2** การรักษาความมั่นคงของรัฐและการต่างประเทศ | 2.1 การเตรียมความพร้อมสู่ประชาคมการเมืองและความมั่นคงอาเซียน กำหนดให้ปัญหายาเสพติดต้องได้รับการแก้ไข |  การป้องกันและแก้ไขปัญหายาเสพติด โดยเน้นให้สถานประกอบกิจการนำมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ซึ่งเป็นการจัดการปัญหายาเสพติดอย่างยั่งยืน ให้กับสถานประกอบกิจการ จำนวน 6,693 แห่ง มีลูกจ้าง 652,038 คน |  |  |  |
|  | 2.2 เร่งแก้ไขปัญหาการใช้ความรุนแรงในจังหวัดชายแดนภาคใต้ |  1. ดำเนินการเพื่อให้ประชาชนวัยแรงงานในพื้นที่มีอาชีพและ/หรือรายได้เพิ่มขึ้น โดยให้บัณฑิตแรงงานเป็นสื่อกลางในการนำภารกิจของกระทรวงแรงงานไปสู่ประชาชนในพื้นที่ ทั้งนี้ บัณฑิตแรงงาน จำนวน 380 คน ได้ให้บริการด้านแรงงานแก่ประชาชน จำนวน 12,819 ราย  2. จัดโครงการสินเชื่อเพื่อสนับสนุนการจ้างงานในเขตพัฒนาพิเศษ 5 จังหวัด ชายแดนภาคใต้ มีบริษัทเอกชนได้รับการอนุมัติสินเชื่อจากธนาคาร Exim Bank จำนวน 3 ราย รายละ 5 ล้านบาท รวมเป็นเงินทั้งสิ้น 15 ล้านบาท |  |  |  |
|  | 2.4 เสริมสร้างความ สัมพันธ์อันดีกับนานาประเทศ |  กระทรวงแรงงาน นำโดยพลเอกสุรศักดิ์ กาญจนรัตน์ รัฐมนตรีว่าการกระทรวงแรงงาน พร้อมทั้งนายนคร ศิลปอาชา ปลัดกระทรวงแรงงาน ได้เข้าร่วมการประชุมการเคลื่อนย้ายแรงงาน ภายใต้ข้อตกลงร่วมอาบูดาบี ครั้งที่ 3 เมื่อวันที่ 27 พฤศจิกายน 2557 ณ ประเทศคูเวต ที่ประชุมได้หารือเกี่ยวกับการเคลื่อนย้ายแรงงานในกลุ่มประเทศเอเชีย 11 ประเทศ (ผู้ส่งแรงงาน) และกลุ่มตะวันออกกลาง 6 ประเทศ (ผู้รับแรงงาน) เพื่อหาแนวทางในการเคลื่อนย้ายแรงงานชั่วคราวไปทำงานยังต่างประเทศให้ได้รับความคุ้มครองอย่างมีมาตรฐาน  |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ | 3.1 เร่งสร้างโอกาส อาชีพ และรายได้ที่มั่นคงแก่ผู้ที่เข้าสู่ตลาดแรงงาน รวมทั้ง สตรี ผู้ด้อยโอกาส และแรงงานข้ามชาติ ที่ถูกกฎหมาย |  ได้ดำเนินการเพื่อลดความเหลื่อมล้ำของสังคมและส่งเสริมให้ประชาชนเข้าถึงบริการของภาครัฐอย่างทั่วถึง ดังนี้ 1. การประสานการให้บริการด้านแรงงานในพื้นที่/ชุมชนทั่วประเทศ โดยอาสาสมัครแรงงานทั่วประเทศ จำนวน 19,581 คน มีประชาชนได้รับบริการด้านแรงงาน จำนวน 37,393 ราย  2. ให้บริการแก่ประชาชนผ่านศูนย์บริการร่วมกระทรวงแรงงาน จำนวน 60 แห่ง ใน 58 จังหวัด มีประชาชนมาใช้บริการด้านแรงงาน รวมทั้งสิ้น 231,354 ราย 3. ให้บริการจัดหางานแก่ผู้ต้องการมีงานทำ จำนวน 228,182 คน ได้รับการบรรจุงาน จำนวน 130,552 คน 4. จัดส่งแรงงานไทยไปทำงานต่างประเทศ จำนวน 27,609 คน 5. แนะแนวอาชีพให้แก่ผู้ที่กำลังจะเข้าสู่ตลาดแรงงาน ผู้ต้องการมีงานทำ และผู้ไม่อยู่ในระบบการจ้างงาน จำนวน 151,091 คน 6. เผยแพร่ข้อมูลข่าวสารเพื่อการมีงานทำให้แก่ประชาชนผู้สนใจทั่วไป จำนวน 2,065,166 คน 7. พัฒนาศักยภาพฝีมือแรงงานทั้งระบบให้สอดคล้องกับความต้องการของตลาดแรงงาน เพื่อลดผลกระทบจากการขาดแคลนแรงงานฝีมือ มีแรงงานไทยที่ผ่านการฝึกอบรมมีศักยภาพได้มาตรฐานและมีผลิตภาพสูงขึ้น จำนวน 541,326 คน และเข้าทดสอบมาตรฐานฝีมือแรงงาน จำนวน 8,547 คน |  |  |  |
|  | 3.2 ป้องกันและแก้ไขปัญหาการค้ามนุษย์ |  1. ให้ความคุ้มครองคนหางานตามกฎหมายจัดหางานและคุ้มครองแรงงาน โดยให้ความรู้แก่ผู้ต้องการไปทำงานต่างประเทศ จำนวน 286,555 คน ตรวจสอบควบคุมบริษัทจัดหางานในประเทศ/ต่างประเทศ จำนวน 164 ราย ร้องทุกข์กล่าวโทษและดำเนินคดีทางอาญากับผู้กระทำความผิดกฎหมาย สามารถช่วยเหลือคนหางานได้ 205 คน  2. สนับสนุนการแก้ไขและป้องกันปัญหาการค้ามนุษย์ด้านแรงงาน โดยให้ความรู้แก่นายจ้างและลูกจ้างเกี่ยวกับการป้องกันและแก้ไขปัญหาการค้ามนุษย์ด้านแรงงาน จำนวน 1,541 คน รวมถึงมีนายจ้างและลูกจ้างมาใช้บริการศูนย์ประสานแรงงานประมงทะเล จำนวน 7,595 คน 3. การป้องกันและแก้ไขปัญหาการค้ามนุษย์ด้านแรงงาน และการใช้แรงงานเด็กในรูปแบบที่เลวร้าย ได้ดำเนินการตรวจคุ้มครองแรงงาน แรงงานเด็ก และแรงงานบังคับในกิจการกลุ่มเสี่ยง จำนวน 183 แห่ง มีลูกจ้างเกี่ยวข้อง จำนวน 8,026 คน รวมถึงการประชุมชี้แจงนายจ้าง ลูกจ้างในสถานประกอบกิจการประมงทะเลและที่เกี่ยวเนื่อง เกี่ยวกับกฎหมายด้านแรงงาน จำนวน 452 คน |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | 3.2 ป้องกันและแก้ไขปัญหาการค้ามนุษย์ (แรงงานต่างด้าว) |  จัดระบบคนต่างด้าวที่เข้ามาทำงานในประเทศไทย โดยเข้าตรวจสอบการทำงานของคนต่างด้าวและสถานประกอบกิจการที่มีการจ้างงานคนต่างด้าว จำนวน 9,167 แห่ง มีลูกจ้างเกี่ยวข้อง จำนวน 57,835 คน พบคนต่างด้าวกระทำผิดกฎหมาย จำนวน 28,715 คน จากสถานประกอบกิจการ จำนวน 3,297 แห่ง และได้พิจารณาคำขอและจัดทำทะเบียนคนต่างด้าวที่ยื่นขอใบอนุญาตทำงาน จำนวน 223,045 คน |  |  |  |
|  | มติคณะรัฐมนตรี เมื่อวันที่ 28 ตุลาคม 2557 เรื่อง การดำเนินการตรวจสัญชาติแรงงานต่างด้าวสัญชาติเมียนมา ลาว และกัมพูชา |  กระทรวงแรงงานได้ประสานประเทศต้นทางแรงงานต่างด้าว 3 สัญชาติ (เมียนมา ลาว และกัมพูชา) เพื่อเร่งดำเนินการพิสูจน์สัญชาติแรงงานต่างด้าวให้ทันกำหนด ภายใน 31 มีนาคม 2558 ขณะนี้อยู่ระหว่างให้นายจ้างยื่นบัญชีรายชื่อลูกจ้างแรงงานต่างด้าวเพื่อเข้ารับการพิสูจน์สัญชาติ มีแรงงานต่างด้าว ได้รับการตรวจลงตราและพิจารณาอนุญาตการทำงานชั่วคราว จำนวน 88,903 คน  |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | 3.3 พัฒนาระบบการคุ้มครองทางสังคม3.3 พัฒนาระบบการคุ้มครองทางสังคม (ต่อ) |  1. ตรวจสอบแรงงานในสถานประกอบกิจการ จำนวน 6,928 แห่ง มีลูกจ้างเกี่ยวข้อง จำนวน 228,380 คน ตรวจสอบแรงงานนอกระบบ จำนวน 4,826 คน และมีผู้รับความรู้ด้านการคุ้มครองแรงงาน จำนวน 166,889 คน 2. ให้ความรู้และตรวจกำกับสถานประกอบกิจการและหน่วยงานรัฐวิสาหกิจให้ปฏิบัติตามกฎหมายความปลอดภัย อาชีวอนามัย และสภาพแวดล้อมในการทำงาน เพื่อเป็นการลดการเกิดอุบัติเหตุจากการทำงาน ในสถานประกอบกิจการ จำนวน 3,017 แห่ง มีลูกจ้างเกี่ยวข้อง จำนวน 186,238 คน 3. ได้ดำเนินการให้แรงงานได้รับความเป็นธรรมและเกิดความสมานฉันท์ระหว่างนายจ้างและลูกจ้างด้วยระบบทวิภาคี ในสถานประกอบกิจการ จำนวน 3,012 แห่ง มีลูกจ้างเกี่ยวข้อง จำนวน 193,876 คน รวมถึงการสนับสนุนให้สถานประกอบกิจการจัดสวัสดิการอื่นที่นอกเหนือกฎหมายกำหนดให้แก่สถานประกอบกิจการ จำนวน 2,904 แห่ง 4. สนับสนุนสถานประกอบกิจการให้มีการปฏิบัติตามข้อกำหนดมาตรฐานด้านแรงงานไทยและมีความรับผิดชอบต่อสังคมด้านแรงงาน จำนวน 2,490 แห่ง 5. การให้ความคุ้มครองแก่ลูกจ้าง ผู้ประกันตน ดังนี้ 1) มีผู้ขึ้นทะเบียนเป็นผู้ประกันตนตามกฎหมายประกันสังคม (มาตรา 33 และ มาตรา 39) จำนวน 11.15 ล้านคน ได้รับสิทธิประโยชน์จากเหตุไม่เนื่องจากการทำงาน (จากกองทุนประกันสังคม) จำนวน 6,685,942 ราย คิดเป็นเงิน 8,422 ล้านบาท 2) มีผู้ขึ้นทะเบียนเป็นลูกจ้างตามกฎหมายเงินทดแทน จำนวน 9.13 ล้านคน ได้รับสิทธิประโยชน์จากเหตุเนื่องจากการทำงาน (จากกองทุนเงินทดแทน) จำนวน 25,404 ราย คิดเป็นเงิน 234.367 ล้านบาท 3) แรงงานนอกระบบขึ้นทะเบียนเป็นผู้ประกันตนมาตรา 40 จำนวน 2.46 ล้านคน มีผู้ประกันตนได้รับสิทธิประโยชน์ทดแทน จำนวน 19,758 ราย คิดเป็นเงิน 44.40 ล้านบาท |  |  |  |
|  | การแก้ไขกฎหมาย | การแก้ไขกฎหมายด้านแรงงาน มีดังนี้ 1. กฎกระทรวงคุ้มครองแรงงานในงานเกษตรกรรม พ.ศ. 2557 ได้ประกาศในราชกิจจานุเบกษา เมื่อวันที่ 22 ธันวาคม 2557 2. กฎกระทรวงคุ้มครองแรงงานในงานประมงทะเล พ.ศ. 2557 ได้ประกาศในราชกิจจานุเบกษา เมื่อวันที่ 30 ธันวาคม 2557 3. ดำเนินการผลักดันร่างพระราชกฤษฎีกาจัดตั้งสถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) พ.ศ. .... ให้มีผลบังคับใช้ในปี พ.ศ. 2558ขณะนี้ กระทรวงแรงงานได้ดำเนินการยืนยันร่างฯ ไปยังสำนักงานคณะกรรมการกฤษฎีกาเพื่อส่งสำนักเลขาธิการคณะรัฐมนตรีนำร่างขึ้นทูลเกล้าฯ เมื่อทรงลงพระปรมาภิไธยและประกาศในราชกิจจานุเบกษาแล้วจะมีผลใช้บังคับต่อไป 4. ร่างกฎกระทรวงกำหนดอัตราค่ารักษาพยาบาลที่ให้นายจ้างจ่าย ตามพระราชบัญญัติเงินทดแทน พ.ศ. 2537 พ.ศ. .... แก้ไขจากเดิมวงเงินสูงสุดไม่เกิน 300,000 บาท ต่อครั้ง เพิ่มเป็นวงเงินสูงสุดไม่เกิน 1 ล้านบาท ต่อครั้ง ขณะนี้ คณะรัฐมนตรีให้ความเห็นชอบร่างกฎกระทรวงฯ แล้วเมื่อวันที่ 30 ธันวาคม 2557 ซึ่งสำนักงานเลขาธิการคณะรัฐมนตรี จะได้ส่งร่างฯ ให้กระทรวงแรงงานเพื่อเสนอรัฐมนตรีฯ ลงนามในกฎกระทรวงและประกาศใช้ในราชกิจจานุเบกษา เพื่อให้มีผลบังคับใช้ ต่อไป  5. ร่างกฎกระทรวงกำหนดหลักเกณฑ์ วิธีการ และอัตราค่าฟื้นฟูสมรรถภาพในการทำงานให้นายจ้างจ่าย พ.ศ. .... แก้ไขจากเดิมวงเงินสูงสุดไม่เกิน 40,000 บาท ต่อครั้ง เพิ่มเป็นวงเงินสูงสุดไม่เกิน 358,000 บาท ต่อครั้ง ขณะนี้ สำนักงานคณะกรรมการกฤษฎีกา ได้ส่งร่างฯ ให้กระทรวงแรงงาน เสนอรัฐมนตรีว่าการกระทรวงแรงงาน พิจารณาลงนามในหนังสือเสนอรองนายกรัฐมนตรีเพื่อพิจารณาให้ความเห็นชอบก่อนส่งให้สำนักเลขาธิการคณะรัฐมนตรี เสนอต่อคณะรัฐมนตรีพิจารณา ต่อไป |  |  |  |
| **นโยบาย 4** การศึกษาและเรียนรู้การทะนุบำรุงศาสนา ศิลปะ และวัฒนธรรม | 4.7 ทะนุบำรุงและอุปถัมภ์พระพุทธศาสนาตลอดจนพัฒนาคุณภาพชีวิต สร้างสันติสุขและความปรองดองสมานฉันท์ในสังคมไทยอย่างยั่งยืน |  1. จัดกิจกรรมส่งเสริม สนับสนุนให้นายจ้างและลูกจ้างมีความปรองดองสมานฉันท์ มีผู้เข้าร่วม จำนวน 5,423 คน 2. จัดปฏิบัติธรรม เนื่องในวโรกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว และดำเนินกิจกรรมทำบุญตักบาตร ฟังธรรม มีผู้เข้าร่วมกิจกรรมรวมทั้งสิ้น 2,714 คน |  |  |  |
| **นโยบาย 5** การยกระดับคุณภาพบริการด้านสาธารณสุขและสุขภาพของประชาชน | 5.1 วางรากฐานให้ระบบหลักประกันสุขภาพครอบคลุมประชากรในทุกภาคส่วนอย่างมีคุณภาพ |  1. จัดบริการการรักษาพยาบาลที่มีคุณภาพและได้มาตรฐาน ซึ่งมีผู้ประกันตนมาใช้สิทธิการรักษาพยาบาล (ผู้ประกันตน มาตรา 33 มาตรา 38 และ มาตรา 39) จำนวน 11.43 ล้านคน 2.สมเด็จพระเทพรัตนราชสุดา สยามบรมราชกุมารี เสด็จพระราชดำเนินเป็นองค์ประธานในพิธีเปิด “ศูนย์ฟื้นฟูสมรรถภาพคนงานประจำภาคตะวันออกเฉียงเหนือ จังหวัดขอนแก่น”อย่างเป็นทางการ เมื่อวันที่ 1 ธันวาคม 2557 โดยมุ่งเน้นการ**ให้บริการฟื้นฟูสมรรถภาพแก่ลูกจ้าง ผู้ประกันตนที่**สูญเสียสมรรถภาพในการทำงาน**และทุพพลภาพ ให้**สามารถกลับไปดำรงชีวิตประจำวันและประกอบอาชีพเลี้ยงดูตนเองได้ ศูนย์ฟื้นฟูฯ จังหวัดขอนแก่น มีศักยภาพรองรับการให้บริการจำนวน 100 เตียงให้บริการฟื้นฟูด้านอาชีพในหลักสูตรเตรียมเข้าทำงาน จำนวน 5 สาขา และหลักสูตรฝึกอาชีพ จำนวน 6 สาขา |  |  |  |
| **นโยบาย 7** การส่งเสริมบทบาทและการใช้โอกาสในประชาคมอาเซียน | 7.3 พัฒนาแรงงานของภาคอุตสาหกรรมเพื่อรองรับการเข้าสู่ประชาคมอาเซียน ทั้งแรงงานวิชาชีพ แรงงานมีทักษะ และแรงงานไม่มีทักษะ |  1. การเพิ่มประสิทธิภาพแรงงานเพื่อรองรับการเข้าสู่ประชาคมอาเซียน ดังนี้ 1) การพัฒนาทักษะภาษาให้แก่แรงงานไทย โดยเน้นภาษาอังกฤษ จำนวน 6,717 คน 2) การเพิ่มศักยภาพฝีมือแรงงานไทยในอุตสาหกรรมที่ขาดแคลนเพื่อตอบสนองความต้องการของตลาดแรงงาน ในอุตสาหกรรมยานยนต์และชิ้นส่วน ภาคบริการและการท่องเที่ยว และอุตสาหกรรมที่ใช้เทคโนโลยีชั้นสูง รวมถึงพัฒนาฝีมือแรงงานให้รองรับการพัฒนาในเขตเศรษฐกิจชายแดน การพัฒนาโครงสร้างพื้นฐาน การคมนาคมและการขนส่ง จำนวน 36,099 คน  3) การอบรมให้แก่ผู้ประกอบอาหารไทย เพื่อผลิตผู้ประกอบอาหารไทยให้มีมาตรฐานตามเกณฑ์มาตรฐานฝีมือแรงงานแห่งชาติ โดยเน้นเมนูอาหารไทยที่เป็นที่นิยมในต่างประเทศจำนวน 1,435 คน 2. กำกับดูแลสถานประกอบกิจการให้ปฏิบัติต่อแรงงานโยกย้ายถิ่นฐานตามมาตรฐานแรงงาน มีแรงงานโยกย้ายถิ่นฐานได้รับความรู้เกี่ยวกับสิทธิของตน จำนวน 5,084 คน มีแรงงานได้รับการเสริมสร้างวินัยการทำงานในภาคอุตสาหกรรม จำนวน 4,167 คน |  |  |  |
| **นโยบาย 8** การพัฒนาและส่งเสริมการใช้ประโยชน์จากวิทยาศาสตร์และเทคโนโลยี การวิจัยและพัฒนา และนวัตกรรม | 8.1 สนับสนุนการเพิ่มค่าใช้จ่ายในการวิจัยและพัฒนาของประเทศ |  กระทรวงแรงงานได้ศึกษาการกำหนดอัตราค่าตอบแทนของผู้รับงานไปทำที่บ้าน เพื่อให้ผู้บริหารและผู้ที่เกี่ยวข้องนำผลงานวิจัยไปใช้ประโยชน์ในการประกอบการพิจารณากําหนดนโยบายหรือแนวทางในการจ่ายอัตราค่าตอบแทนของผู้รับงานไปทําที่บ้านให้ได้รับค่าตอบแทนที่เหมาะสมและเป็นธรรมมีความสอดคล้องกับสถานการณ์ในปัจจุบัน ทั้งยังเป็นการให้ความคุ้มครองผู้รับงานไปทำที่บ้านไม่ให้ถูกนายจ้างเอาเปรียบอีกด้วย ขณะนี้อยู่ระหว่างการดำเนินการจัดจ้างที่ปรึกษา |  |  |  |
| **นโยบาย 10** การส่งเสริมการบริหารราชการแผ่นดินที่มีธรรมา ภิบาลและการป้องกันปราบปรามการทุจริตและประพฤติมิชอบในภาครัฐ | 10.5 ใช้มาตรการทางกฎหมาย การปลูกฝังค่านิยมคุณธรรม |  จัดอบรมบุคลากรในหน่วยงานตามโครงการเสริมสร้างธรรมาภิบาลป้องกันและลดความเสี่ยงในการเกิดการทุจริตและประพฤติมิชอบ จำนวน 894 คน |  |  |  |
| **ข้อสั่งการ นรม.** 1) ให้ทุกส่วนราชการเร่งดำเนินโครงการที่มีประโยชน์ต่อประชาชนอย่างทั่วถึงให้เกิดเป็นรูปธรรมโดยเร็วเพื่อมอบเป็นของขวัญปีใหม่แก่ประชาชน เช่น การจัดหารถเมล์ NGV ใหม่ โรงงานกำจัดขยะ เป็นต้น (7 ต.ค. 57) |  **ในวันจันทร์ที่ 19 มกราคม 2558 มีกำหนดจัดกิจกรรม ณ กระทรวงแรงงาน ดังนี้** **1.** จัดพิธีเปิด **“ศูนย์บริการจัดหางานเพื่อคนไทย” (Smart Job Center)** ภายใต้แนวคิด “บริการด้วยใจ เพื่อคนไทยมีงานทำ” เพื่อให้บริการด้านแรงงานแก่ประชาชนแบบครบวงจร  2. จัดพิธีเปิดงาน “กระทรวงแรงงานพบประชาชน มหกรรมสร้างอาชีพ นัดพบแรงงาน เพื่อความสุขของประชาชน” โดยให้บริการจัดหางานและจัดกิจกรรมด้านอาชีพ 3. จัดพิธีวางศิลาฤกษ์อาคารกรมพัฒนาฝีมือแรงงาน ซึ่งสร้างขึ้นเพื่อรองรับการให้บริการด้านมาตรฐานฝีมือแรงงาน งานฝึกอบรม และการรับรองหลักสูตรตามพระราชบัญญัติส่งเสริมการพัฒนาฝีมือแรงงาน พ.ศ. 2545 |  |  |  |

สำนักนโยบายและยุทธศาสตร์

สำนักงานปลัดกระทรวงแรงงาน

ปรับปรุงเมื่อ 19 มกราคม 2558